runetrust/blame-folketinget-dk huggingface dataset:
Mikkel Bjørn (DF), 2025-04-02:
Jeg er ikke i tvivl om, at det er Socialdemokratiet sandhed.
Det er bare ikke den objektive sandhed.
Socialdemokratiet elsker at slå sig op i skåltaler på at føre den stramme udlændingepolitik, men når det kommer til stykket, er sandheden jo en anden.
Er det virkelig det, hr. Frederik Vad kalder den strammeste udlændingepolitik siden 1983?
Frederik Vad (S), 2025-04-02:
Så heller ikke der har hr. Mikkel Bjørn, synes jeg, en særlig god sag.
Anders Kronborg (S), 2025-04-02:
Dansk Folkepartis bluff blev jo fuldstændig – som i fuldstændig – afsløret, da hr. Frederik Vad havde ordet.
Altså, det er jo helt vildt, at et parti, der påberåber sig at passe på Danmark, er i fuld gang med at bruge al deres energi på at bringe partier til magten, som vil åbne sluserne fuldstændig for pizzabagere, for skopudsere og for opvaskere, der bare skal komme til Danmark fra lande, som hr. Mikkel Bjørn påstår at man ikke ønsker skal komme til Danmark.
Altså, det er jo fakta, hr. Mikkel Bjørn.
Mikkel Bjørn (DF), 2025-04-02:
Jeg er sikker på, at det er hele folketinget foruden Dansk Folkepartis holdning, at alle de mennesker skal kunne komme til Danmark.
Det er jo derfor, at vi står her i dag i Folketingssalen og igen og igen kæmper for den fornuftige retning i dansk udlændingepolitik.
Anders Kronborg (S), 2025-04-02:
Men det er jo ikke rigtigt.
Altså, det er jo ikke rigtigt.
Altså, Socialdemokratiet står jo vagt om, at antallet betyder noget.
Man siger, at man fører en stram udlændingepolitik, men så snart man får en opringning fra det tidligere konservative folketingsmedlem Brian Mikkelsen, som i dag er i Dansk Erhverv, så får piben en anden lyd.
Så er man klar til at åbne grænserne, man er klar til at åbne sluserne, og så skal opvaskere til hotellerne bare herop, så skal pizzabagerne herop, og så skal skopudserne herop.
Og det ignorerer Dansk Folkeparti fuldstændig.
Så jeg kunne godt tænke mig at spørge Dansk Folkeparti: Hvad vil I gøre ved jeres samarbejdspartnere? Accepterer I bare, at det er den politik, de ønsker for Danmark?
Frederik Vad (S), 2025-04-02:
Tak for det.
Men det er simpelt hen, fordi vi har et generelt problem i de her udlændingediskussioner, når vi diskuterer Dansk Folkepartis beslutningsforslag, og det er, at bukserne simpelt hen ikke kan holde.
Jeg er dødhamrende træt af, at Socialdemokratiet bliver punket i hovedet, på trods af at vi har leveret den strammeste politik og de bedste nøgletal på en stor del af udlændingeområdet siden 1983, og alligevel bliver skudt i skoene, at vi er uansvarlige, og at et blåt flertal med Dansk Folkeparti som parlamentarisk grundlag vil løse alle problemer, når virkeligheden er, at der bliver pustet, samtidig med at man har mel i munden.
Det er det, der er problemet.
Dansk Folkeparti ønsker med det her beslutningsforslag, at alle, som kommer fra lande, som vi ikke kan sende nogen tilbage til, skal holdes ude.
Det er der så ordførere fra blå side, der siger, at det var da en god idé til, bl.a. Fru Brigitte Klintskov Jerkel fra Det Konservative Folkeparti, der siger: Det skal vi se på.
Det er rigtig, rigtig godt.
Men de samme partier ønsker at føre en udlændingepolitik, hvor alle mennesker skal kunne komme til Danmark, ligegyldigt hvilke lande de kommer fra, uden papirer – uden papirer – og hvis de så ikke får en arbejdstilladelse og vi ikke kan sende dem hjem, hænger vi på dem i Danmark.
Så det, der er helt grotesk, er, at de blå partier ønsker, at en pizzabager fra Iran skal kunne komme ind i Danmark uden papirerne i orden, og samtidig bakker man op om Dansk Folkepartis forslag om, at en kristen eller sekulær flygtning fra Iran ikke skal kunne komme til Danmark, fordi vi ikke kan sende iranske statsborgere tilbage.
Derfor giver det her jo ingen som helst mening.
Derfor er vi nødt til at få afsløret det her udlændingepolitiske cirkus, der bliver kørt fra Dansk Folkepartis side bakket op af mange af de blå partier, for det hele kan ikke være rigtigt og sandt.
Man kan ikke både sige, at man vil lukke Danmarks grænser, droppe Dublinforordningen, Schengenaftalen, alle de internationale konventioner med den ene hånd og så samtidig på store erhvervspolitiske konferencer, når lobbyorganisationerne hvisker en i øret, sige: Vi skal åbne Danmarks grænser for mellemøstlig billig arbejdskraft.
Folk skal kunne komme hertil, uden at have papirerne i orden.
Det kan ikke være rigtigt det hele; der er noget af det, der må være løgn
Og Dansk Folkeparti kan ikke påstå, at de partier, som står på den politik, vil kunne levere udlændingepolitiske resultater, der beskytter fædrelandet Danmark bedre, end Socialdemokratiet kan.
Det hænger ikke sammen.
Brigitte Klintskov Jerkel (KF), 2025-04-02:
Vi varetager bestemt også danskernes interesser.
Og der er jo nogle forhold, som jeg i hvert fald er bekymret for vil gøre det ganske vanskeligt at tilslutte sig det her forslag.
Mikkel Bjørn (DF), 2025-04-02:
Jeg skal være ærlig og indrømme, at jeg har et godt samarbejde med Det Konservative Folkeparti, men jeg synes, det virker som en meget letkøbt undskyldning.
For det er jo helt åbenlyst, at det her forslag ikke kan lade sig gøre inden for Dublinforordningen og Schengen og alle de internationale konventioner, som også Det Konservative Folkeparti bukker og skraber for.
Det, vi ser her i Folketinget i dag, er jo, at vi igen i dag ser et flertal her i Folketinget, der foretrækker at bukke og skrabe for internationale konventioner i stedet for at varetage danskernes interesser.
Og jeg synes, det er ærgerligt, at Dansk Folkeparti skal være det eneste parti her i Folketinget – og jeg håber, der er mange, der sidder og følger med på folketings-tv – der varetager danskernes interesser, også på Christiansborg.
Mads Olsen (SF), 2025-04-02:
Tak for ordet.
Gennem årtier har Danmark stået fast på folkeretlige og internationale forpligtigelser.
Vi har tilsluttet os flygtningekonventionen og den europæiske menneskerettighedskonvention.
Begynder vi at behandle mennesker som grupper uden skelen til deres konkrete situation, er det ikke bare juridisk problematisk; det er også et brud med de principper, der har kendetegnet dansk udlændingepolitik, altså en politik, der er traditionelt har været stram, men i det store hele også fair.
Derfor kan SF ikke støtte Dansk Folkepartis forslag.
Det vil føre os på kollisionskurs med de internationale aftaler, vi selv har underskrevet.
Når det så er sagt, anerkender vi problemet.
Hvert år får hundredtusindvis af ikke EU-borgere besked på at forlade EU, fordi de opholder sig ulovligt, men realiteten er, at det kun er lidt over 20 pct., der rent faktisk forlader EU.
Det er en udfordring, vi må tage alvorligt, for et asylsystem, der ikke håndhæves, mister sin legitimitet.
Løsningen er ikke at bryde med internationale forpligtigelser, tværtimod.
Løsningen er et stærkere europæisk samarbejde.
EU arbejder netop på at gøre tilbagesendelser mere effektive med en række tiltag, bl.a. at afgørelser om hjemsendelse skal gælde på tværs af landegrænser, så man ikke kan flygte fra en beslutning ved at krydse en grænse.
Foranstaltninger for at forhindre migranter i flygte under tilbagesendelsesprocessen styrkes.
Det er en vej, der både er mere retssikker og mere effektiv.
SF ser positivt på denne udvikling.
Vi vil tage ansvar for at løse udfordringen, men vil gøre det med omtanke, med respekt for Danmarks internationale forpligtigelser og med blik for, hvad der rent faktisk virker.
For vi står ved vores principper.
Retssikkerhed går aldrig af mode, og Danmark skal være et land, der holder sine aftaler, og ikke et land, der gambler med sin troværdighed.
Så lad os tage fat der, hvor det batter, med løsninger, der er både ansvarlige og effektive.
Tak for ordet.
Mikkel Bjørn (DF), 2025-04-02:
Tak for det.
SF's argument er, at vi ikke må behandle folk som grupper.
Vi må ikke diskriminere på baggrund af, at folk kommer fra forskellige lande.
Men det er allerede sådan, visumsystemet er indrettet i dag.
Folk fra EU har lettere eller rettere sagt fri adgang til Danmark.
Folk fra EØS-lande har en anden form for adgang.
Så der er allerede diskriminationspåbud i den nuværende lovgivning.
Mads Olsen (SF), 2025-04-02:
SF kommer ikke til at støtte noget, der går ud over de internationale konventioner, hvilket det her forslag vil gøre.
I forhold til at behandle folk forskelligt synes jeg jo netop, DF's forslag misser noget, som ministeren rettelig sagde, nemlig det her med, at det jo også betyder, at vi ikke skal tage imod flygtninge fra det iranske præstestyre, men sende dem hjem, muligvis til en modtagelse, der består af et skudhold – jeg kender ikke det danske ord, og jeg må ikke sige det engelske, har jeg fået besked på.
Mikkel Bjørn (DF), 2025-04-02:
Det danske Folketing har ingen forpligtelse til at nedbryde sin egen nation.
Vi har ingen forpligtelse til at ødelægge Danmark.
Vi har kun én forpligtelse, og det er at varetage danskernes interesser og sørge for, at Danmark også i fremtiden er et lige så trygt, sikkert og velstående land som det, vi selv voksede op i.
Og det har vi ikke, hvis ikke vi kan hjemsende folk, som begår kriminalitet her i Danmark.
Mads Olsen (SF), 2025-04-02:
Det er jo det her spørgsmål, der ofte er kommet op, de her nu ti gange vi har haft den her debat om internationale forpligtigelser i en eller anden henseende.
Jeg tror grundlæggende, at Danmark står stærkere, når vi har et regelbaseret internationalt samfund.
Jeg synes, den udvikling, vi ser lige for tiden, jo meget tydeligt viser, hvorfor det er ønskværdigt for et lille land som Danmark, at vi har et regelbaseret internationalt samfund.
Det tror jeg vil være en katastrofe hvis vi forlod.
Frederik Vad (S), 2025-04-02:
Tak for det.
Ordføreren nævner i sin tale, at vi har brug for europæisk samarbejde, og det er jeg sådan set enig i.
Men SF har jo tidligere argumenteret for, at Danmark skulle tilslutte sig EU's solidaritetsmekanisme, altså en europæisk fordelingsnøgle for mennesker, der kommer til Europa.
Det var hr. Carl Valentin, der stod på det synspunkt.
Jeg skal bare spørge: Er det stadig SF's politik, at den europæiske solidaritetsmekanisme er noget, Danmark bør tilslutte sig?
Så den substantielle forskel her mellem Danmarksdemokraterne og Socialdemokratiet er, at Danmarksdemokraterne synes, at arbejdet med at udfordre konventionerne går for langsomt?
Kristian Bøgsted (DD), 2025-04-02:
Det er rigtigt forstået, at vi i Danmarksdemokraterne overordnet set mener, at vi som lille land har nogle fordel ved at være en del af konventionerne, men det er også rigtigt at sige, at vi i Danmarksdemokraterne synes, at det går alt, alt for langsomt for regeringen med rent faktisk at presse på for at få ændret de konventioner, så de bliver mere tidssvarende i forhold til den tid, vi lever i i dag, end da de blev skrevet.
Hans Andersen (V), 2025-04-02:
Vi har jo i Venstre haft et mangeårigt godt samarbejde med Dansk Folkeparti, og det håber vi på vi fortsat kan have.
Men lige nu er vi i regering med Socialdemokratiet, der jo fører en stram og konsekvent udlændingepolitik, der i den grad sender mennesker retur til de lande, de kom fra, og også sikrer, at der kommer rekordfå mennesker til landet.
Det er sådan set bundlinjen på den førte politik.
Det hilser vi velkommen, og det håber vi sådan set også at Dansk Folkeparti støtter op omkring.
Kristian Bøgsted (DD), 2025-04-02:
Tak for ordet.
I dag behandler vi et beslutningsforslag fra Dansk Folkeparti, som ønsker at pålægge regeringen at udarbejde et lovforslag, der indebærer, at Danmark nægter indrejse af borgere fra lande, som Danmark ikke kan hjemsende borgere til.
Det er egentlig et meget fornuftigt forslag, og derfor vil jeg gerne starte med at sige, at Danmarksdemokraterne selvfølgelig deler intentionen bag forslaget.
Vi mener, at det er dybt problematisk og uholdbart, når vi ikke kan udvise afviste asylansøgere og kriminelle udlændinge til deres oprindelsesland, fordi hjemlandet nægter at samarbejde om udvisning.
Derfor mener vi, at der i udgangspunktet ikke bør gives indrejsetilladelse til borgere fra lande, som ikke vil samarbejde om hjemsendelse af deres egne statsborgere.
I Danmarksdemokraterne står vi fast på, at Danmark skal føre en stram og konsekvent udlændingepolitik, og for at føre en sådan politik er det nødvendigt at kunne hjemsende afviste asylansøgere og kriminelle udlændinge.
Dog må vi erkende, at der også er nogle udfordringer med dette beslutningsforslag, som det ligger.
Forslaget vil bryde med internationale regler om asylret, som Danmark har forpligtet sig til at overholde.
Desuden tvivler vi på, at problemet med lande, der nægter at hjemtage deres egne statsborgere, løses ved at nægte deres borgere indrejse i Danmark.
Mange af disse lande er ligeglade med, hvor deres borgere opholder sig – om det er i Danmark, Tyskland eller et helt tredje land.
Derfor vil forslaget ikke have den store effekt.
Til gengæld vil det have langt større indflydelse, hvis vi tilbageholder vores udviklingsbistand.
Danmark sender hvert år milliarder i bistand til lande, der nægter at tage imod deres egne statsborgere.
Derfor ønsker vi at lukke kassen, hvis lande ikke samarbejder om hjemtagelse.
Det vil for alvor gøre en forskel.
Derfor mener vi, at Danmark skal skrive i alle fremtidige aftaler om udviklingsbistand, at modtagerlandene forpligter sig til at tage imod egne statsborgere.
Men alt i alt støtter vi intentionen med forslaget.
Tak for ordet.
Mikkel Bjørn (DF), 2025-04-02:
Hvad er det for en ynkelig eftergivenhed fra Danmarksdemokraterne, et parti, der kalder sig Danmarks demokraterne, som hævder at ville værne om det danske, men som, når det virkelig gælder, bøjer nakken for internationale regler og klynkende særhensyn?
Selvfølgelig vil det virke ikke at tage imod borgere fra lande, som vi ved vi ikke kan udvise til.
Hvorfor mener Danmarksdemokraterne, at vi skal åbne slusen for somaliere til Danmark, hvis vi ved, vi ikke kan hjemsende folk til Somalia efterfølgende?
Det er da sund fornuft.
Hvorfor skal Dansk Folkeparti være det eneste parti i Folketinget, der har det helt fornuftige og sande synspunkt, at selvfølgelig skal vi ikke lukke folk ind i hobevis fra lande, som vi ved vi ikke efterfølgende kan udvise til?
Kristian Bøgsted (DD), 2025-04-02:
Vi skal heller ikke lukke folk ind i hobevis fra lande, vi ikke kan udvise til, men vi mener, at der er en anden vej, der virker bedre end den her.
Jeg har heller ikke stået heroppe og sagt, at vi stemmer imod forslaget.
Mikkel Bjørn (DF), 2025-04-02:
Men så ville konsekvensen af det jo være, at hr. Kristian Bøgsted og Danmarksdemokraterne i stedet sagde, at de ville støtte forslaget, et forslag, der er ganske simpelt og enkelt, nemlig, at hvis vi ved, vi ikke kan hjemsende folk til specifikke områder af verden, det kunne eksempelvis være Somalia, Irak eller Afghanistan, så skal vi ikke lukke folk ind fra selv samme lande.
Det burde da være sund fornuft for et parti, der kalder sig Danmarks demokraterne, at vi selvfølgelig ikke lukker folk ind i Danmark, hvis vi ved, at vi ikke efterfølgende kan sende dem hjem igen, når de begår kriminalitet.
Kristian Bøgsted (DD), 2025-04-02:
I forhold til forslaget her mener vi, at der er en anden vej, der fungerer meget bedre end den her.
Vi kommer til at stemme gult til forslaget.
Frederik Vad (S), 2025-04-02:
Tak for det, og tak til ordføreren for talen.
Jeg kunne godt tænke mig at spørge hr. Kristian Bøgsted, om det er rigtigt forstået, at Danmarksdemokraterne er enige med regeringen i, at vi skal stå på konventionernes grund, indtil vi har ændret det og presset de andre lande til at forandre det system.
Mads Olsen (SF), 2025-04-02:
Jeg mener også, at jeg svarede på noget lignende, da jeg stod her i Folketingssalen, det var vist sidste fredag eller for et par dage siden, altså i forhold til den her kampagne, som Socialdemokratiet har kørt mod SF, også under europaparlamentsvalget, om, at hvis vi gør det, så forpligter vi os til at tage imod titusindvis af flygtninge, og det er jo ikke det, man ser, når man nærlæser det.
Altså, der står ret tydeligt, at det ikke er noget, man er forpligtet til.
Og vi har jo sagt, at det her med at bidrage finansielt, som er noget, man kan vælge at gøre, er noget, vi jo bare skal have sat gang i.
Frederik Vad (S), 2025-04-02:
Det er jo ikke en kampagne.
Det er jo for at prøve at blive klogere på SF på udlændingeområdet, og det kan nogle gange være lidt svært.
Det er derfor, vi spørger.
Jeg skal bare være helt sikker: Så SF mener, at vi skal tilslutte os EU's solidaritetsmekanisme, men at vi ikke skal tage nogen af de flygtninge, som vi bliver bedt om at tage imod?
Brigitte Klintskov Jerkel (KF), 2025-04-02:
Mange tak, formand.
Forslaget her rummer gode intentioner om at styrke vores udlændingepolitik og samtidig mulige udfordringer i forhold til de internationale forpligtelser, vi har påtaget os.
Der er gode argumenter for forslaget og samtidig forhold, som bør belyses nærmere i udvalgsarbejdet.
Først og fremmest er forslaget et positivt skridt i forhold til en udlændingepolitisk stramning.
Danmark skal have kontrol over udlændingepolitikken, og vi skal sikre, at vi har den nødvendige kapacitet til og mulighed for at hjemsende borgere til deres oprindelseslande.
Hvis vi ikke kan hjemsende en person, hvorfor skal vi så overhovedet tillade vedkommende at komme ind i Danmark i første omgang?
Det spørgsmål kan man stille sig selv.
Dernæst kan dette forslag lægge pres på de lande, der nægter at tage imod deres egne statsborgere.
Danmark kan og bør benytte sine udenrigspolitiske og diplomatiske værktøjer til at sikre, at lande påtager sig ansvar for deres egne borgere.
Når et land nægter at samarbejde om hjemsendelse, kan det være en naturlig konsekvens at lukke døren for indrejse for personer fra disse lande.
På den måde kan vi fremme et internationalt samarbejde og opfordre andre nationer til at tage ansvar.
Der er også forhold i forslaget, som bør belyses yderligere.
Danmark er både medlem af EU og med i en række internationale konventioner, der beskytter den fri bevægelighed og grundlæggende rettigheder.
For det første kan man stille spørgsmålet, om forslaget vil være i strid med EU-retten, og for det andet er der EU's visumkodeks, som regulerer udstedelse af visa til tredjelandsborgere.
Kan Danmark selvstændigt indføre et generelt forbud mod indrejse fra bestemte nationer, som det foreslås her, eller vil det kunne skabe en konflikt med de regler, som vi har forpligtet os til at følge, og få konsekvenser for vores internationale relationer?
Der er som sagt gode intentioner bag forslaget.
En stram udlændingepolitik er nødvendig for at sikre, at Danmark forbliver et land, der kan beskytte sine nationale interesser og grænser og sikre hjemsendelse af personer, der ikke har ret til ophold.
Vi skal selvfølgelig også være opmærksom på de internationale forpligtelser, vi har, og de konsekvenser, som sådan et forslag kan have for vores relationer, både i forhold til EU og de internationale organisationer, som vi er en del af.
Så nogle af de forhold ønsker vi at få belyst yderligere i udvalgsarbejdet.
Tak for ordet.
Frederik Vad (S), 2025-04-02:
Tak for det.
Da Mette Frederiksen blev formand for Socialdemokratiet, kan jeg huske, at hun på et eller andet tidspunkt sagde noget med, at det er vigtigt, at man agerer i opposition, som man i det store hele vil gøre, når man kommer i regering.
Jeg bliver nogle gange i tvivl om, om det, som Det Konservative Folkeparti siger på udlændingeområdet i de her uger og måneder, egentlig bare er noget, som skal få folk til at stemme på Det Konservative Folkeparti, altså blå vælgere, eller om det faktisk er noget, man virkelig mener, også hvis man kommer i regering.
Ordføreren er nu åben over for en politik, har hun stået og sagt på talerstolen nu, som gør det næsten umuligt for Danmark at være en del af Dublinforordningen, Schengensamarbejdet, flygtningekonventionen, den europæiske menneskerettighedskonvention og andre konventioner, og samtidig ønsker Det Konservative Folkeparti at åbne sluserne for udenlandsk arbejdskraft
; også før de mennesker har fået en arbejdstilladelse, skal de bare kunne komme ind i landet.
Derfor har jeg bare brug for at spørge fru Brigitte Klintskov Jerkel helt overordnet: Gælder den udlændingepolitik, Det Konservative Folkeparti fremlægger i de her uger og måneder, også efter et folketingsvalg, hvis magten skifter?
Brigitte Klintskov Jerkel (KF), 2025-04-02:
Det er nogle af de ting, som jeg ønsker at få belyst yderligere i udvalgsarbejdet.
På den måde har vi ikke lagt os fast på noget i forhold til det her forslag.
Frederik Vad (S), 2025-04-02:
Men Det Konservative Folkeparti kan jo ikke både have en politik, der handler om på den ene side at lukke grænsen totalt for alle slags mennesker fra lande, som vi ikke har en fuld og hel aftale med om at kunne hjemsende statsborgere til, og på den anden side at føje Dansk Erhverv, Dansk Industri, landbruget og alle de andre, som siger: Vi vil have mere billig udenlandsk arbejdskraft her og nu; folk skal bare kunne vade ind i Danmark uden at have en arbejdstilladelse.
Man kan jo ikke have begge synspunkter.
Man kan ikke både have verdens strammeste udlændingepolitik på det ene område og så have verdens slappeste udlændingepolitik, når hr. Brian Mikkelsen og resten af erhvervslobbyen i Danmark vil have billig udenlandsk arbejdskraft.
Så stort et spænd kan Det Konservative Folkeparti da ikke skræve over.
Brigitte Klintskov Jerkel (KF), 2025-04-02:
Jamen nu er det sådan, at det er vigtigt for Det Konservative Folkeparti, at vi fører en stram udlændingepolitik.
Samtidig er det selvfølgelig også vigtigt, at vi sørger for, at vi har den arbejdskraft, som vi har brug for i Danmark.
Det er der jo så også lavet forskellige politiske aftaler om, og der er vi så også kommet med forskellige udtalelser i forhold til det.
Mikkel Bjørn (DF), 2025-04-02:
Det burde jo være sund fornuft også for Det Konservative Folkeparti, at vi selvfølgelig ikke lukker folk ind fra lande, som vi ved at vi ikke efterfølgende kan hjemsende dem til.
Så jeg vil bare høre, om jeg kan få en bekræftelse på, at Det Konservative Folkeparti stemmer for det her beslutningsforslag.
Brigitte Klintskov Jerkel (KF), 2025-04-02:
Det kan ordføreren ikke få bekræftet på nuværende tidspunkt, for som jeg sagde i talen, er der nogle ting, som vi ønsker at få svar på i udvalgsarbejdet og få belyst nærmere.
Men vi synes selvfølgelig, at der er en god intention i forslaget.
Men vi synes også, at der er behov for at få belyst nogle forhold i forhold til konventioner og Dublinforordningen og EU's visumkodeks osv.
Sandra Elisabeth Skalvig (LA), 2025-04-02:
Det er ikke, fordi vi ikke anerkender den problematik, der rejses i forbindelse med det her beslutningsforslag.
Vi mener også, at vi skal kunne hjemsende langt flere, men ikke, at vi ensidigt skal gå ind og sige, at så kan vi slet ikke tage imod nogen former for flygtninge eller asylansøgere fra et bestemt land.
Mikkel Bjørn (DF), 2025-04-02:
Der er på et tidspunkt indhentet en beregning over, hvor meget vi ville tjene som stat ved at sætte gebyret for statsborgerskabsansøgninger op til de faktiske omkostninger ved at behandle en ansøgning, og jeg tror, at det var 40 mio. kr. eller sådan noget.
Så det kunne man jo overveje som en mulig finansieringskilde.
Men jeg vil egentlig tage fat i det her med, at hr. Anders Kronborg sagde, at det var et brud på statsløsekonventionen.
Mads Olsen (SF), 2025-04-02:
Jeg synes egentlig godt, at man kan kalde det en kampagne, når ministeren har været i DR's nyheder og anklage os for det her, og når man bliver spurgt ind til det og anklaget for det af Socialdemokratiet under europaparlamentsvalgkampen.
Men jeg er da glad for Socialdemokratiets interesse for SF's politik.
Jeg synes dog også, at det nogle gange er lidt svært at blive klog på Socialdemokratiets udlændingepolitik.
Man har stået meget fast på, at vi ikke skal lukke os for formørkede, fundamentalistiske holdninger, og så gør man jo så lige netop det med koranloven.
Det synes jeg er lidt sølle.